stanford-oval/wikipedia huggingface dataset:
Båtsfjord
Aiheesta muualla

Kuvia tai muita tiedostoja aiheesta Båtsfjord Wikimedia Commonsissa
Matkailusivut (Arkistoitu – Internet Archive)
Finnmarkin läänin kunnat
Alattio (Alta)
Berlevåg
Båtsfjord
Etelä-Varanki (Sør-Varanger)
Gamvik
Hammerfest
Hasvik
Kaarasjoki (Karasjok)
Koutokeino
Kvalsund
Lappea (Loppa)
Lebesby
Moseija (Måsøy)
Nordkapp
Porsanki (Porsanger)
Teno (Tana)
Uuniemi (Nesseby)
Vesisaari (Vadsø)
Vuoreija (Vardø)
Norjan läänit | Norja
Chencho Gyeltshen

Chencho Gyeltshen
Chencho Gyeltshen (s. 5. lokakuuta 1996) on bhutanlainen jalkapalloilija, joka edustaa maansa pääsarjassa pelaavaa Yeedzin FC:tä. Hän on pelipaikaltaan hyökkääjä. Hän kuuluu myös Bhutanin jalkapallomaajoukkueeseen, jonka riveissä hän on pelannut seitsemän ottelua ja tehnyt niissä kolme maalia. Hänen veljensä Yeshey Gyeltshen pelaa myös Bhutanin maajoukkueessa.
Carl Henrik Wrede

Carl (Callo) Henrik Wrede (9. lokakuuta 1890 Villikkala, Elimäki – 30. huhtikuuta 1924 Helsinki) oli suomalainen kuvanveistäjä.
Wreden vanhemmat olivat metsähallituksen ylijohtaja, vapaaherra Carl Ernst Wrede ja Sigrid Naëma Maria Schulman. Hän kävi oppikoulua kahdeksan luokkaa ja opiskeli sitten Suomen taideyhdistyksen piirustuskoulussa 1911–1912. Wrede opiskeli kuvanveistoa Auguste Rodinin ja Antoine Bourdellen johdolla Académie de la Grande Chaumièressa Pariisissa 1912–1913 sekä myöhemmin Roomassa 1919–1920. Hän osallistui Suomen sisällissotaan Helsingin suojeluskunnan ja saksalaisten joukoissa.
Wrede teki Roomassa asuessaan rintakuvan paavi Benedictus XV:stä (1854–1922). Veistos on nykyisin Vatikaanin kokoelmissa. Wrede kuoli 1924 aivokalvontulehdukseen. Hänen veistoskokoelmansa on nykyisin esillä Anjalan kartanomuseossa.
Teoksia

Walter Runebergin muotokuva
Monsignore von Herzogin muotokuva
Paavi Benedietus XV:n rintakuva
”Détresse de Satan” – Saatanan ahdistus, ekspressiivinen veistos
Charles Winslow

| Mitalit | Mitalit | Mitalit |  |
| --- | --- | --- | --- |
|  Charles Winslow |  Charles Winslow |  Charles Winslow |  |
Maa:   Etelä-Afrikka
Miesten tennis
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | kaksinpeli |  |
|  Kultaa | Tukholma 1912 | nelinpeli |  |
|  Pronssia | Antwerpen 1920 | kaksinpeli |  |
Charles Lyndhurst Winslow (1. elokuuta 1888 Queenstown, Itä-Kap, Etelä-Afrikka – 15. syyskuuta 1963 Johannesburg, Gauteng, Etelä-Afrikka) oli eteläafrikkalainen tennispelaaja ja kaksinkertainen olympiavoittaja.
Winslow voitti Tukholman olympialaisissa 1912 kultaa kaksinpelissä sekä nelinpelissä Harold Kitsonin kanssa. Kaksinpelin loppuottelussa hän voitti Kitsonin erin 7–5, 4–6, 10–8, 8-6. Nelinpelin loppuottelussa Winslow ja Kitson voittivat Itävallan Felix Pipesin ja Arthur Zborzilin erälukemin 4–6, 6–1, 6–2, 6–2. Antwerpenin olympialaisissa 1920 hän saavutti pronssia kaksinpelissä.
British Rail Class 395

| Class 395 |
| --- | --- |
 395-sarjan juna Ebbsfleetissä.
Perustiedot
Tyyppi:  sähkömoottorijuna
Liikennöitsijä:  Southeastern
Valmistaja:  Hitachi
Lukumäärä:  29
Valmistusvuodet:  2007–2010
Numerointi:  395001–395029
Istumapaikkoja:  340+12
Lempinimi:  Javelin
Tekniset tiedot
Huippunopeus:  225 km/h
Pituus:  121 800 mm
British Rail Class 395 on brittiläisen Southeastern-rautatieyhtiön käyttämä suurnopeusjunien malli, jonka on valmistanut japanilainen Hitachi. Junia valmistettiin yhteensä 29 kappaletta ja niiden huippunopeus on 225 kilometriä tunnissa. Täysimittaiseen liikennöintiin junat tulivat joulukuussa 2009, jolloin ne kulkevat Lontoon St Pancrasin aseman ja maan kaakkoisrannikon kaupunkien välillä.
395-sarjan lempinimi Javelin juontuu Olympic Javelin -junayhteydestä, joka kulki vuoden 2012 kesäolympialaisten aikaan High Speed 1 -rataosalla Lontoon keskustan, Stratfordissa sijaitsevan olympiastadionin sekä Ebbsfleetin aseman välillä.
Junat tilattiin vuonna 2004 Hitachilta 250 miljoonan punnan sopimuksella. Ensimmäinen juna toimitettiin Southamptonin satamaan 23. elokuuta 2007 ja viimeinen 17. elokuuta 2009. Junat ovat kuusivaunuisia ja 121,8 metriä pitkiä.
Aiheesta muualla

Kuvia tai muita tiedostoja aiheesta British Rail Class 395 Wikimedia Commonsissa
Buzz (Ryanair)

| Buzz |
| --- | --- |

 IATA: RR  –  ICAO: RYS 
Kutsukoodi:  MAGIC SUN
Perustettu:  2018
Laivaston koko:  59
Solmukohdat:  Frédéric Chopinin kansainvälinen lentoasema Krakovan kansainvälinen lentoasema
Emoyhtiö:  Ryanair
Kotipaikka:   Varsova, Puola
Yhtiön sivut:  www.buzzair.com
Buzz (IATA: RR, ICAO: RYS, kutsukoodi: MAGIC SUN) on Ryanairin puolalainen tytäryhtiö. Sen kotipaikka on Varsova. Ryanair hankki Buzz-brändin alkujaan KLM:n perustamalta, vuosina 2000–2004 toimineelta samannimiseltä yhtiöltä, jonka se hetken aikaa myös omisti.
Historia

Ryanair tiedotti suunnitelmistaan perustaa tytäryhtiö Puolaan vuonna 2017. Se hankki puolalaisen lentotoimiluvan alkuvuonna 2018, ja uusi tytäryhtiö Ryanair Sun aloitti lennot kesäkaudella 2018. Ryanair Sun oli alun perin tilauslentoyhtiö, joka tarjosi pääasiassa lentoja lomakohteisiin puolalaisille matkanjärjestäjille. Vuoden 2018 loppupuolella Ryanair ilmoitti kuitenkin lakkauttavansa omat solmukohtansa Puolassa ja siirtävänsä niistä lennetyt reitit Ryanair Sunille, joka alkoi lentää niitä emoyhtiön puolesta.
Ryanair ilmoitti maaliskuussa 2019 vaihtavansa Ryanair Sunin nimeksi Buzz saman vuoden syksyllä. Samalla Buzz sai omat puolalaisille asiakkaille suunnatut verkkosivunsa, joiden kautta voi varata myös muita Ryanairin lentoja.
Laivasto

Buzzin laivasto maaliskuussa 2023.
| Lentokone | Toiminnassa | Tilaukset | Matkustajat | Huomautukset |
| --- | --- | --- | --- | --- |
| Boeing 737-800 | 46 | – | 189 |  |
| Boeing 737 MAX 200 | 13 | – | 197 |  |
| Yhteensä | 59 | – |  |  |
Buzzin Boeing 737 MAX.
Holmestrand

Holmestrand on Norjan kunta ja kaupunki Vestfoldin läänissä. Se rajoittuu idässä Oslonvuonoon ja Drammeniin, pohjoisessa Øvre Eikeriin, lännessä Larvikiin ja Kongsbergiin sekä etelässä Horteniin ja Tønsbergiin. Vuoden 2023 alussa kunnassa oli 26 206 asukasta.
Vuonna 2018 Holmestrandiin liitettiin Hofin kunta ja 2020 Sande.
Historia

Holmestrand muodostaa luonnollisen sataman Oslonvuonon rannalla. Jo vuoden 1550 tienoilla hollantilaiset hakivat paikkakunnalta puutavaraa. Vuonna 1663 paikkakunnan satama alistettiin Tønsbergin alaisuuteen ja vuonna 1713 siitä tuli luotsiasema (norj. ladested). Vuonna 1752 Holmestrand sai kaupunkioikeudet (norj. kjøpstad).
Media

Paikallislehti Jarlsberg ilmestyy kolmesti viikossa. Sandessa ilmestyy Sande Avis torstaisin.
Kuvia

Holmestrandin keskustaa nähtynä kaupungin viereiseltä kukkulalta Oslonvuonolle päin.
Holmestrandin rautatieasema.
Hofin kirkko
Holmestrandin vaakuna vuoteen 2020.
Tunnettuja henkilöitä

Harriet Backer (1845–1932), taidemaalari
Agathe Backer Grøndahl (1847–1907), säveltäjä
Signe Heide Steen (1881–1959), näyttelijä
Frederik Holst (1791–1871), lääketieteen professori
Kåre Holt (1916–1997), kirjailija
Nils Kjær (1870–1924), kirjailija
Morten Müller (1828–1911), taidemaalari
Aiheesta muualla

Kuvia tai muita tiedostoja aiheesta Holmestrand Wikimedia Commonsissa
Vestfoldin läänin kunnat
Færder
Holmestrand
Horten
Larvik
Sandefjord
Tønsberg
Norjan läänit | Norja
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Beretta M1934

| Beretta M1934 |
| --- | --- |

Aseen tyyppi:  itselataava pistooli
Alkuperämaa:   Italian kuningaskunta
Palvelushistoria
Palvelusvuodet:  1935–1991
Valtion käytössä:   Italia
Sodissa:  toinen maailmansota
Valmistushistoria
Valmistajat:  Beretta
Valmistusvuodet:  1934–1991
Tekniset tiedot
Paino:  0,64 kg
Pituus:  152 mm
Piipun pituus:  89 mm
Kaliiperi:  9×17 mm Browning court
Lippaan kapasiteetti:  7 patruunaa
Lähtönopeus:  n. 295 m/s
Beretta M1934 on vuonna 1934 ilmestynyt Beretan valmistama itselataava, yksitoiminen massasulkulukkoinen pistooli. Ase kehitettiin ensimmäisen maailmansodan jälkeen Beretta M1915:n pohjalta. Malli hyväksyttiin Italian armeijan palveluspistooliksi vuonna 1935.
Ominaisuudet

Edeltäjänsä tapaan ase oli massasulkulukkoinen, joka ampui lyhyttä patruunaa, jotta kaasunpaine pysyisi turvallisella alueella. Suurin ero Berettan aiempiin malleihin oli luistin ulkopuolinen iskuvasara. Useimpien lippaiden pohjalevy on varustettu sormituella, joka auttaa isokätistä ampujaa saamaan paremman ampumaotteen aseen kahvasta.
Käyttäjät

Italian kuningaskunta
Romanian kuningaskunta
Saksa
Suomi
Myös liittoutuneiden joukot saivat pistoolia toisessa maailmansodassa sotasaaliiksi suuria määriä.
Käyttö Suomessa

Pistooleja hankittiin Italiasta Puolustusvoimien käyttöön vuonna 1940, muun puolustusmateriaalin ohella 60 kappaletta. Pistooleita testattiin armeijan koelaboratoriossa. Ase selvisi testeistä vähillä moitteilla. Seuraavan tilauksen teki Kotijoukkojen esikunta heinäkuussa 1942. Tilaus käsitti 500 pistoolia. Aseet saatiin Suomeen kuitenkin vasta talvella 1943.
Puolustusvoimat ei myöhemmin varsinaisesti tilannut näitä pistooleita, mutta niitä saapui maahan Beretta 1935 -pistooleiden toimitusvaikeuksien takia korvaavina aseina 500-1 000 kappaletta. Vuoden 1951 inventaariossa näitä aseita oli Puolustusvoimilla 999 kappaletta. Asemalli poistui käytöstä vuonna 1986
Aiheesta muualla

Suomalainen asekeräily: Beretta 1934 ja 1935
Buzzador

Buzzador on pohjoismainen yritys, joka toimii Word of Mouth-markkinoinnin ja sosiaalisessa mediassa tapahtuvan markkinoinnin parissa.
Buzzadorin perustettiin vuonna 2005 Ruotsissa, ja se laajensi laajensi toimintaansa vuonna 2007 Norjaan, Tanskaan ja Suomeen. Yhtiön toiminta suusta suuhun markkinoinnissa perustuu vapaaehtoisiin yhtiön palveluun rekisteröityneisiin käyttäjiin, joille lähetetään ilmaisia tuotenäytteitä. Käyttäjien on raportoitava kampanjasta, sekä kerrottava tuotteesta tuttavilleen. Käyttäjät valikoidaan heidän luovuttamiensa tietojen perusteella. Suurin osa käyttäjistä on naisia. Vuonna 2008 vapaaehtoisia käyttäjiä oli Pohjoismaissa yhteensä noin 70 000.
Asiakkaita ovat esimerkiksi Kraft, Nestlé, Coca-Cola, Cloetta-Fazer, Unilever, Nivea ja Leaf.
Buzzador on amerikkalaisen Word of Mouth –markkinointiin erikoistuneen järjestön WOMMA:n jäsen.
Yhtiön Suomen liikevaihto oli vuonna 2011 noin 129 000 euroa ja tilikauden tulos oli tappiollinen.
Buzzador maailmalla

Buzzador toimii neljässä eri maassa:
Suomi, Buzzador Oy
Ruotsi, Buzzador AB
Norja, Buzzador AS
Tanska, Buzzador
Aiheesta muualla

Buzzador.fi
Buzzador LinkedIn
Carl Hiaasen

Carl Hiaasen
Carl Hiaasen (s. 12. maaliskuuta 1953) on yhdysvaltalainen kirjailija ja journalisti. Hiaasen on tunnettu yhteiskunnallisesti kantaa ottavista ja satiirisista "ekologisista trillereistä", jotka sijoittuvat hänen kotikonnuilleen Floridaan. Monissa kirjoissa esiintyy Evergladesin suoalue ja osassa kirjoista esiintyy myös samoja henkilöitä. Hän on myös kirjoittanut nuorille suunnattuja kirjoja, joiden aihealueet ovat aikuisille suunnattuja teoksia kevyempiä, mutta silti selvästi kantaa ottavia. Useita Hiaasenin kirjoja on suomennettu.
Tuotanto

Tourist Season (1986) (suomennettu Vihreä kuolema 1995)
Double Whammy (1987)
Skin Tight (1989) (suomennettu Pintaviiltoja 1997)
Native Tongue (1991) (suomennettu Myyräntyötä 1997)
Strip Tease (1993) (filmattu 1996 "Striptease", ohjaus Andrew Bergman, pääosissa Demi Moore and Burt Reynolds)
Stormy Weather (1995)
Lucky You (1997)(suomennettu Onnen koukussa 1998)
Naked Came the Manatee (1998) (12 kirjailijan yhteisteos)
Sick Puppy (2000) (suomennettu Koirankuria 2001)
Basket Case (2002)
Hoot (2002) (nuortenkirja, suomennettu Hu-huu!) (filmattu 2006 "Hoot", ohjaus Wil Shriner)
Skinny Dip (2004)
Flush (2005) (nuortenkirja, suomennettu Löyhkä 2006)
Nature Girl (2006) (Suomennettu Takaisin luontoon 2011)
The Downhill Lie (2008)
Star Island (2010)
Hyökkäys poliisiasemalle 13

Hyökkäys poliisiasemalle 13 (Assault on Precinct 13) voi tarkoittaa seuraavia:
Hyökkäys poliisiasemalle 13, John Carpenterin ohjaama vuoden 1976 elokuva
Hyökkäys poliisiasemalle 13, Jean-François Richetin ohjaama vuoden 2005 uudelleenfilmatisointi Carpenterin elokuvasta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hyökkäys poliisiasemalle 13”, voi hakea sivunnimihaulla, laajalla sivunnimihaulla tai tekstihaulla.
British Museum

| British Museum |
| --- | --- |

 British Museumin pääsisäänkäynti kuvattuna koillisesta, The museum's main entrance ja Intrarea principală în muzeu
Tyyppi:  Kansallismuseo, non-departmental public body, taidemuseo, museo 
Sijainti:  Camden 
Johtaja:  Hartwig Fischer (4. huhtikuuta 2016 – )  
Kotisivut:  britishmuseum.org 
Koordinaatit:  51°31′08″N, 0°07′37″W
 fiBritish Museum 
British Museum Lontoossa on Yhdistyneen kuningaskunnan ja koko maailman suurimpia ja merkittävimpiä ihmiskunnan historian ja kulttuurin museoita.
Museo perustettiin vuonna 1753 Hans Sloanen, Robert Harleyn ja Robert Cottonin kokoelmien pohjalta. Museo avattiin 15. tammikuuta 1759 Montagu Housessa Bloomsburyssä. Vuosien 1823–1852 aikana alkuperäisen rakennuksen tilalle samalle paikalle valmistui Greek Revival -tyylisuuntaa edustanut nykyinen rakennus, jonka suunnitteli arkkitehti Robert Smirke. Rakennusta on senkin jälkeen laajennettu ja muuteltu useasti.
Museossa on yli seitsemän miljoonaa erilaista esinettä, jotka havainnollistavat kulttuurin kehitystä alkuajoista nykyaikaan. Monet esineistä on säilöttyselvennä maan alleselvennä tilan puutteen vuoksi. 
Museon sisäänpääsystä ei veloiteta maksua. Museo on auki joka päivä klo 10–17.30. Museossa on myös ravintola, kahvila, ja kolme matkamuistomyymälää.[lähde? ]
Kritiikkiä

Yleisesti on kiistelty siitä, onko museoilla oikeus pitää toisista maista kolonialismin aikana vietyjä esineitä, ja British Museum on huomattavampia tämän kritiikin kohteista. Elginin marmorit ja Beninin pronssit kuuluvat kiistellyimpiin kokoelmiin, ja niiden palauttamista alkuperämaihinsa Kreikkaan ja Nigeriaan on vaadittu useaan otteeseen. Lisäksi Egyptin valtio on vaatinut Rosettan kiven palauttamista Egyptiin ja Intia Koh-i-Noor-timantin palauttamista takaisin Intiaan. British Museum on vastannut kritiikkiin sanomalla, että vaatimus palauttaa muista maista viedyt esineet tyhjentäisi sekä British Museumin että muutkin maailmankuulut museot ja että museo on Britannian lakien mukaan esineiden kiistaton omistaja.[lähde? ]
Maalaus British Museumista vuodelta 1852.
Huippuvuorten eteläosan kansallispuisto

| --- | --- |
Sijainti:  Huippuvuoret Norja
Pinta-ala:  5 030 km2 (maa)  8 198 km2 (meri)
| --- | --- |
Nimi alkuperäiskielellä:  Sør-Spitsbergen
Tyyppi:  Kansallispuisto 
Perustettu:  1973
Luokitus:  Ramsar-alue 
muokkaa - muokkaa wikitekstiä - muokkaa Wikidataa
Huippuvuorten eteläosan kansallispuisto on luonnonsuojelualue Huippuvuorten suurimman saaren Länsimaan eli Spitsbergenin eteläosassa.  Puisto on perustettu vuonna 1973. Sen maa-alueiden pinta-ala on 5 030 km2 ja merialueiden 8 198 km2.
Suuret osat puistosta ovat jäätikköjen peitossa.
Alueella on ollut suuri taloudellinen merkitys vuosisatojen ajan. Gåshamnan entisellä valaanpyydystysasemalla näkee edelleen rasvankeittokattilat ja valaiden luurankoja. Puistossa on myös merkkejä kaivostoiminnasta, ansametsästyksestä ja tutkimuksesta. Hornsundin suulla on edelleen puolalainen tutkimusasema.
Hornsund on jääkarhujen tärkeää elinaluetta ja reitti, jota pitkin ne kulkevat idästä länteen. Kansallispuiston alueella on useita kallionjyrkänteitä, joissa linnut pesivät. Sørkappøyan ympäristö on tärkeä muuttolintujen levähdyspaikka.
Kansallispuiston alueella on useita linnustonsuojelukohteita. BirdLife International on määrittänyt alueen merkittäväksi lintujensuojelualueeksi. Siellä elää satatuhatta pikkukajavaa ja lähes 300 000 pohjankiislaa. Haahkat ja valkoposkihanhet käyttävät sitä pesinnän ja sulkasadon aikana.
Brad Childress

Brad Childress vuonna 2007.
Brad Childress (s. 27. kesäkuuta 1956 Aurora, Illinois) on yhdysvaltalainen amerikkalaisen jalkapallon valmentaja. Hän toimi Minnesota Vikings -seuran päävalmentajana vuodesta 2006 marraskuuhun 2010, kunnes sai potkut. Ennen Minnesota Vikingsin päävalmentajan työtä Childress oli jo vuodesta 1978 lähtien työskennellyt eri NFL- ja yliopistoseurojen valmennustöissä.
Aiheesta muualla

Pro-football-reference.com (englanniksi)
Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
| Edeltäjä: Mike Tice | Minnesota Vikingsin päävalmentaja 2006–2010 | Seuraaja: Leslie Frazier |
Huippuvuorten yliopistokeskus

| Huippuvuorten yliopistokeskus> Universitetssenteret på Svalbard |
| --- | --- |
 Huippuvuorten yliopistokeskuksen pääkampus vuonna 2022. Kampuksella toimii myös Norjan Polaari-instituutti.
 engl. University Centre in Svalbard 
Perustettu:  1993
Budjetti:  36 322 000 (2021)
Rehtori:  Harald Ellingsen
Opiskelijoita:  482 (2021)
Jatko-opiskelijoita:  29 (2021)
Sijainti:   Longyearbyen,  Norja
Sivusto:  https://www.unis.no
Huippuvuorten yliopistokeskus (norj. Universitetssenteret på Svalbard, lyh. UNIS) on Huippuvuorilla sijaitseva vuonna 1993 perustettu korkeakouluopetusta tarjoava laitos. Se on maailman pohjoisin yliopistokampus.
Yliopistokeskus on virallisesti valtio-omisteinen yritys, jota hallinnoi Norjan opetus- ja tutkimusministeriö, joka on myös UNIS:n päätoiminen rahoittaja. Vuonna 2021 yliopistokeskuksen budjetti oli 36 322 000 kruunua. Kaikki opetus on englanninkielistä.
Yliopistokeskus ei virallisesti kerää lukukausimaksuja, mutta opiskelijoiden tulee maksaa 590 kruunun maksu lukukautta kohden. Lisäksi kenttätyötä tekeviltä opiskelijoilta kerätään ylimääräinen 200 kruunun maksu päivää kohden.
Vuonna 2021 yliopistossa oli 482 opiskelijaa, joista 60 prosentilla oli takana aikaisempia opintoja norjalaisista yliopistoista. Jatko-opiskelijoita oli 29. Vuodesta 2016 alkaen yliopistokeskuksen johtajana on toiminut Harald Ellingsen.
Imoh Ezekiel

Imoh Ezekiel
Imoh Ezekiel (s. 24. lokakuuta 1993 Lagos, Nigeria) on nigerialainen jalkapalloilija, joka edustaa Jupiler Pro Leaguessa pelaavaa Standard Liegeä. Ennen tuloaan Liegeen hän edusti 36 Lionsia. Pituudeltaan hän on 172 senttimetriä pitkä. Pelipaikaltaan hän on hyökkääjä, mutta voi pelata myös keskikentän vasemmalla laidalla. Ezekiel on pelannut yhden ottelun Nigerian jalkapallomaajoukkuessa.
British Rail

British Rail oli Britannian valtiollinen rautatieyhtiö vuosina 1948–1997. Se oli rautateiden omistaja ja myös liikenteenharjoittaja. Yhtiö muodostettiin kansallistamalla maan neljä suurinta rautatieyhtiötä, ja se purettiin vaiheittain rautateiden yksityistämisen myötä vuosien 1994–1997 aikana. Virallisesta nimestä British Railways (BR) johdettu markkinointinimi British Rail otettiin käyttöön vuonna 1965. Yhtiö lakkautettiin vuonna 2001.
Rautateiden kansallistaminen

Ison-Britannian rautatieverkosto laajeni merkittävästi 1800-luvun aikana. Maan 120 eri rautatieyhtiön sulautumisen jälkeen vuonna 1923 jäi jäljelle neljä suurempaa rautatieyhtiötä, niin kutsuttu Big Four. Kukin niistä hallitsi omaa maantieteellisesti rajattua aluettaan. Toisen maailmansodan jälkeen rautatieyhtiöiden talous oli kriisissä, ja vuoden 1947 Transport Actilla pyrittiin vakauttamaan tilannetta ja turvaamaan mm. rautatieliikenteen toiminta. Rautateiden kansallistaminen oli Britannian Työväenpuolueen agendalla, ja se myös toimeenpantiin vuoden 1948 alusta alkaen.
British Railin yksityistäminen

British Rail yksityistettiin vuosien 1994–1997 aikana. Ratojen omistus siirtyi Railtrack-yritysryhmälle 1. huhtikuuta 1994 alkaen. Henkilö- ja tavaraliikenne siirtyi vähitellen yksityisomisteisten liikennöitsijöiden hoidettavaksi. Ratojen ylläpidosta vastannut Railtrack oli Lontoon pörssissä listattu osakeyhtiö. Yhtiön kohdattua merkittäviä rahoitusongelmia ratojen omistus ja ylläpito siirrettiin takaisin valtio-omisteiseen, voittoa tavoittelemattomaan Network Rail -yhtiöön vuonna 2002. Loppuosa Railtrackista sai nimen RT Group plc, kunnes yhtiö lakkautettiin vuonna 2010.
Bourg-Madame

| Bourg-Madame La Guingueta d'Ix |
| --- | --- |
 Näkymä Bourg-Madameen Espanjan puolelta.
 vaakuna
 Bourg-Madame
 Koordinaatit: 42°26′07″N, 1°56′41″E 
Valtio:  Ranska
Région:  Languedoc-Roussillon
Departementti:  Pyrénées-Orientales
Arrondissementti:  Prades
Kantoni:  Saillagouse
Hallinto:  
 – Asutustyyppi:  Kunta
 – Pormestari:  Jean-Jacques Fortuny
Pinta-ala:  
 – Kokonaispinta-ala:  7,85 km²
Korkeus:  1 130 m–1 235 m
Väkiluku (2007):  1 255
 – Väestötiheys:  159,9 as./km²
Aikavyöhyke:  UTC+1
 – Kesäaika:  UTC+2
Postinumero:  66760
Infobox OKVirheellinen NIMI-arvo: 
Bourg-Madame (kat. La Guingueta d'Ix) on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Saillagousen kantoniin. Kunnassa oli 1 255 asukasta vuoden 2007 väestönlaskennassa ja väestötiheys oli 159,9 as./km². Bourg-Madamen pinta-ala on 7,85 neliökilometriä.
Bourg-Madame rajautuu koillisessa Espanjan eksklaaviin Llíviaan ja lännessä espanjalaiseen Puigcerdàn kaupunkiin. Pohjoisessa naapurikuntana on Ur, kaakossa Nahuja, Osséja ja Palau-de-Cerdagne sekä lännessä Sainte-Léocadie. Kunta sijaitsee Segre-joen varrella. Bourg-Madamesta on matkaa Palau-de-Cerdagneen 2,8 kilometriä, Uriin 3,4 km, Osséjaan 3,8 km, Enveitgiin 4 km, Nahujaan 4,4 km, Sainte-Léocadiin 5,1 km ja Angoustrine-Villeneuve-des-Escaldesiin 5,7 km. Ranskan pääkaupunkiin Pariisiin on matkaa 717 km.
Kunta on tunnettu nykyisellä Bourg-Madame-nimellään vuodesta 1815 lähtien. Ennen tätä nimenä oli Hix. Caldégasin kunta liittyi Bourg-Madameen vuonna 1973. Nykyisen nimen antaja oli Angoulêmen herttua, joka halusi nimetä paikkakunnan vaimonsa kunniaksi.
Väkiluvun kehitys

| Vuosi | Väkiluku | Vuosi | Väkiluku |
| --- | --- | --- | --- |
| 1968 | 821 | 1990 | 1 238 |
| 1975 | 1 120 | 1999 | 1 175 |
| 1982 | 1 257 | 2007 | 1 255 |
Lähde:
Aiheesta muualla

Kuvia tai muita tiedostoja aiheesta Bourg-Madame Wikimedia Commonsissa
Bourg-Madame INSEEn sivuilla (ranskaksi)
Bourg-Madame Lion1906:n sivuilla (Arkistoitu – Internet Archive) (ranskaksi)
Bourg-Madame Monclocher.comissa (Arkistoitu – Internet Archive) (ranskaksi)
Charles Wuorinen

Charles Wuorinen 1980-luvulla.
Charles Peter Wuorinen (9. kesäkuuta 1938 New York – 11. maaliskuuta 2020 New York) oli yhdysvaltalainen säveltäjä, jonka erikoisalaa oli sarjallinen soitinmusiikki. Hänen isänsä oli amerikansuomalainen, vaasalaissyntyinen historioitsija ja Columbian yliopiston professori John H. Wuorinen (1897–1969). Myös Charles Wuorisen Yhdysvalloissa syntyneellä äidillä Alfhild Kalijarvi Wuorisella oli suomalaiset juuret.
Charles Wuorisen tuotantoon kuuluu orkesteriteoksia, oopperaa ja kamarimusiikkia sekä instrumentaali- ja lauluteoksia. Teosluettelo sisältää kaikkiaan yli 260 sävellysteosta. 2000-luvulla Wuorinen keskittyi  suuriin näyttämöteoksiin ja sävelsi oopperan sekä Salman Rushdien (2001) että Annie Proulxin teoksien pohjalta. Vuonna 2012 valmistui Annie Proulxsin romaaniin Brokeback Mountain perustuva ooppera, johon kirjailija laati libreton. Oopperan ensi-ilta oli tammikuussa 2014 Madridin Teatro Realissa.
Yhdessä Harvey Sollbergerin kanssa Wuorinen perusti vuonna 1962 The Group for Contemporary Music -nimisen yhtyeen.
Charles Wuorinen voitti vuonna 1970 Pulitzerin musiikkipalkinnon elektronisella sävellyksellään Time's Encomium; tämä oli ensimmäinen elektronisen musiikin teos, joka kyseisen palkinnon on voittanut. Hän oli yksi MacArthur ”Genius Grant” -palkinnon saajista vuonna 1986. Hän on lisäksi kirjoittanut teoksen Simple Composition.
Wuorinen valmistui Columbian yliopistosta ja oli avoimesti homoseksuaalinen.
Aiheesta muualla

Charles Wuorisen muistokirjoitus Helsingin Sanomissa
Brendan Malone

Brendan Malone Orlando Magicin apulaisvalmentajana 2008
Brendan Malone (21. huhtikuuta 1942 – 10. lokakuuta 2023) oli yhdysvaltalainen koripallovalmentaja, joka valmensi NBA:ssa yhteensä 27 kauden ajan ja voitti Detroit Pistonsin apulaisvalmentajana kahdesti NBA:n mestaruuden. Malone toimi urallaan myös Toronto Raptorsin ja Cleveland Cavaliersin päävalmentajana.